CELEX: 32014D0175
Language: bg
Date: 2014-03-27 00:00:00
Title: 2014/175/ЕС: Решение за изпълнение на Комисията от 27 март 2014 година за изменение на Решение 2007/777/ЕО по отношение на вноса на месни продукти, обработени стомаси, пикочни мехури и черва, приготвени от домашни птици, включително месо от пернат дивеч, отглеждан или не в стопанства (нотифицирано под номер C(2014) 1904)  текст от значение за ЕИП

29.3.2014   
            
            
               BG
            
            
               Официален вестник на Европейския съюз
            
            
               L 95/31
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 27 март 2014 година
   за изменение на Решение 2007/777/ЕО по отношение на вноса на месни продукти, обработени стомаси, пикочни мехури и черва, приготвени от домашни птици, включително месо от пернат дивеч, отглеждан или не в стопанства
   (нотифицирано под номер C(2014) 1904)
   (текст от значение за ЕИП)
   (2014/175/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени по отношение на посочените изисквания на специалните правила на Общността, посочени в глава I от приложение А към Директива 89/662/ЕИО и по отношение на патогените на Директива 90/425/ЕИО (1), и по-специално член 10, параграф 2, буква в) от нея,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (2), и по-специално член 8, уводното изречение, член 8, точка 1, първа алинея, член 8, точка 4, член 9, параграф 2, буква б) и член 9, параграф 4, букви б) и в) от нея,
   като има предвид, че:
   
               (1)
            
            
               С Решение 2007/777/ЕО на Комисията (3) се установяват правила за вноса в Съюза на пратки от определени месни продукти за консумация от човека и на обработени стомаси, пикочни мехури и черва. В посоченото решение са включени списъци на трети държави и части от тях, от които е разрешен този вид внос, а в приложение III към него е изложен образец на ветеринарно-санитарен и здравен сертификат за посочените стоки, предназначени за изпращане в Съюза от трети държави.
            
         
               (2)
            
            
               В Регламент (ЕО) № 798/2008 на Комисията (4) се установяват изискванията за ветеринарно сертифициране при внос и транзит през Съюза на домашни птици и някои продукти от домашни птици. В него се предвижда обхванатите от него стоки от домашни птици да бъдат внасяни в Съюза и да преминават транзитно през него само от трети държави, територии, зони или компартменти, изброени в таблицата в част 1 от приложение I към същия регламент. В него също така се предвижда, че при вноса тези стоки следва да бъдат придружени от ветеринарен сертификат съгласно посоченото в същата таблица за съответния вид стока от домашни птици, който се попълва съгласно бележките и образците на ветеринарни сертификати, включени в част 2 от същото приложение.
            
         
               (3)
            
            
               Освен това в образците на ветеринарни сертификати за месо от домашни птици (POU), за месо от щраусови птици, отглеждани в стопанства, за консумация от човека (RAT) и за месо от пернат дивеч (WGM) в част 2 от приложение I към Регламент (ЕО) № 798/2008 се посочва, че прясното месо трябва да е получено от домашни или щраусови птици с произход от предприятия, за които не са наложени ограничения във връзка със здравето на животните поради болест, към която домашните или щраусовите птици са възприемчиви, или от месо от пернат дивеч, отстрелян на територия, в радиус от 10 km от която, в т.ч., ако е целесъобразно, на територията на съседна държава, не е имало огнище на високопатогенна инфлуенца по птиците или на нюкасълска болест най-малко през последните 30 дни.
            
         
               (4)
            
            
               Ветеринарно-санитарните условия за приготвянето на месни продукти, обработени стомаси, пикочни мехури и черва от прясно месо от домашни птици, включително пернат дивеч, отглеждан или не в стопанства, които са установени в част II.1.3 от образеца на ветеринарно-санитарен и здравен сертификат от приложение III към Решение 2007/777/ЕО, се отнасят за високопатогенната инфлуенца по птиците или на нюкасълската болест. Включените в част 2 от приложение I към Регламент (ЕО) № 798/2008 образци на ветеринарни сертификати (POU), (RAT) и (WGM) се отнасят само за високопатогенната инфлуенца по птиците. Поради това е необходимо да се измени образецът на ветеринарно-санитарен и здравен сертификат от приложение III към Решение 2007/777/ЕО, за да бъде приведен в съответствие с изискванията за прясното месо, установени в образците на ветеринарни сертификати (POU), (RAT) и (WGM) в част 2 от приложение I към Регламент (ЕО) № 798/2008.
            
         
               (5)
            
            
               Освен това образецът на ветеринарно-санитарен и здравен сертификат от приложение III към Решение 2007/777/ЕО включва препратка към Директива 90/539/ЕИО на Съвета (5), която е заменена с Директива 2009/158/ЕО на Съвета (6), и към Решение 2006/696/ЕО на Комисията (7), което е заменено с Регламент (ЕО) № 798/2008. Съответно е необходимо посочените препратки да бъдат актуализирани.
            
         
               (6)
            
            
               Поради това приложение III към Решение 2007/777/ЕО следва да бъде съответно изменено.
            
         
               (7)
            
            
               С цел да се избегнат всякакви смущения в търговията, следва за преходен период да бъде разрешено използването на ветеринарно-санитарни и здравни сертификати за някои месни продукти и обработени стомаси, пикочни мехури и черва, предназначени за изпращане в Съюза от трети държави, които са попълнени в съответствие с образците на ветеринарно-санитарни и здравни сертификати от приложение III към Решение 2007/777/ЕО преди въведеното с настоящото решение изменение.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Изменение на Решение 2007/777/ЕО
   Приложение III към Решение 2007/777/ЕО се заменя с текста на приложението към настоящото решение.
   Член 2
   Преходни разпоредби
   За преходен период до 30 септември 2014 г. се разрешава въвеждането в Съюза на пратки от месни продукти и обработени стомаси, пикочни мехури и черва, придружени от ветеринарно-санитарен и здравен сертификат, попълнен в съответствие с образеца от приложение III към Решение 2007/777/ЕО в неговата редакция преди въведеното с член 1 от настоящото решение изменение, при условие че ветеринарно-санитарният и здравен сертификат е подписан преди 30 юли 2014 г..
   Член 3
   Адресати
   Адресати на настоящото решение са държавите членки.
   
      Съставено в Брюксел на 27 март 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 62, 15.3.1993 г., стр. 49.
   
      (2)  ОВ L 18, 23.1.2003 г., стр. 11.
   
      (3)  Решение 2007/777/ЕО на Комисията от 29 ноември 2007 г. за определяне на ветеринарно-санитарни и здравни изисквания и образци на сертификати за внос от трети страни на определени месни продукти и обработени стомаси, пикочни мехури и черва за консумация от човека и за отмяна на Решение 2005/432/ЕО (ОВ L 312, 30.11.2007 г., стр. 49).
   
      (4)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).
   
      (5)  Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (ОВ L 303, 31.10.1990 г., стр. 6).
   
      (6)  Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (ОВ L 343, 22.12.2009 г., стр. 74).
   
      (7)  Решение 2006/696/ЕО на Комисията от 28 август 2006 г. за определяне на списъци на трети страни, от които е разрешен вносът и транзитът през Общността на домашни птици, яйца за люпене, еднодневни пилета, месо от домашни птици, щраусови и дивечови птици, яйца и яйчни продукти и яйца, свободни от определени патогени и приложимите условия за ветеринарно сертифициране (ОВ L 295, 25.10.2006 г., стр. 1).
   
      ПРИЛОЖЕНИЕ
      
         
            „ПРИЛОЖЕНИЕ III
            
               Образец на ветеринарно-санитарен и здравен сертификат за някои месни продукти и обработени стомаси, пикочни мехури и черва, предназначени за изпращане в Европейския съюз от трети държави